CELEX: C2005/115/28
Language: et
Date: 2005-05-14 00:00:00
Title: Kohtuasi C-123/05: Euroopa Ühenduste Komisjoni 15. märtsi 2005. aasta hagi Itaalia Vabariigi vastu

14.5.2005   
            
            
               ET
            
            
               Euroopa Liidu Teataja
            
            
               C 115/15
            
         Euroopa Ühenduste Komisjoni 15. märtsi 2005. aasta hagi Itaalia Vabariigi vastu
   (Kohtuasi C-123/05)
   (2005/C 115/28)
   Kohtumenetluse keel: itaalia
   Euroopa Ühenduste Komisjon esitas 15. märtsil 2005 hagi Itaalia Vabariigi vastu. Euroopa Komisjoni esindajad on õigustalituse ametnikud X. Lewis ja A. Aresu.
   Komisjon palub Euroopa Kohtul:
   
               1.
            
            
               tuvastada, et kuna Itaalia Vabariik võttis vastu 23. detsembri 1994. aasta seaduse nr 724 artikli 44, millega muudetakse 24. detsembri 1993. aasta seaduse nr 573 artiklit 6 lisades sinna teise lõigu, millega lubatakse teenuslepinguid ja tarnelepinguid uuesti sõlmida isikuga, kellega oli eelnev leping sõlmitud, siis on see liikmesriik rikkunud nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord, (1) artiklitest 11, 15 ja 17, nõukogu 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord, (2) artiklitest 6 ja 9 ning EÜ artiklitest 43 ja 49 tulenevaid kohustusi;
            
         
               2.
            
            
               jätta kohtukulud Itaalia Vabariigi kanda.
            
         Õiguslikud alused ja peamised argumendid
   Komisjon vaidlustab 1993. aasta seaduse nr 573 artikli 6 teise lõigu, mida muudeti 1994. aasta seaduse nr 724 artikliga 44. Viidatud teine lõik keelab küll avaliku halduse poolt sõlmitud teenuslepingute ja tarnelepingute kaudse uuendamise, ent sätestab samuti, et “kolme kuu jooksul lepingute lõppemisest alates uurivad ametiasutused, kas sobivuse ja avaliku huvi kaalutlused annavad alust nende lepingute uuendamiseks, ja teatavad vajaduse korral lepingu teisele poolele nende soovist leping uuesti sõlmida”.
   Komisjon leiab, et need sätted võimaldavad ametiasutustel otse sõlmida uusi teenus- ja tarnelepinguid, mis määrati ühenduse õigusega vastuolus olevate menetluste alusel, ilma mingit pakkumismenetlust korraldamata. Need sätted on komisjoni sõnul vastuolus direktiivides 92/50/EMÜ ja 93/36/EMÜ kinnistatud põhimõtetega vastavalt teenuslepingute ja tarnelepingute alal. Muuhulgas on need vastuolus ka mittediskrimineerimise ja läbipaistvuse põhimõtetega, millega tagatakse EÜ artiklites 43 ja 49 sätestatud asutamis- ja teenuste osutamise vabadus.
   
      (1)  EÜT L 209, 24.7.1992, lk 1.
   
      (2)  EÜT L 199, 9.8.1993, lk 1.